Хожбаудин дахаран а, кхоллараллин а некъ бовзуьйтуш йистхиллачу хьехархочо Асхабова Зараа дийцира цхьаьнакхетар – поэзин суьйре – д1адахьаран 1алашонах: «Тахана хьехархойн колледжехь доьшуш болу кегийрхой масех шо д1адаьлча, школашкахь кхетош-кхиоран болх бан безаш бу. Дуьненан поэзи йовзар вайн махкара, вайн къоман поэтийн кхоллараллина т1ера д1адолийча, нийса хета тхуна. Цундела лиира тхуна дуккха а Даймахках, доттаг1аллах, тешамах, безамах стихаш шен йолчу поэтан Х.Борхаджиевн кхолларалла а йовзуьйтуш, поэзин суьйре вовшахтоха. Дала беркате дойла вайн цхьаьнакхетар!».